
Rezultatele unui drum de patru ani: 
proiectul PNRAS Școala Gimnazială Sat Mologești  

„PNRR: Fonduri pentru România modernă și reformată!”  

           La 31 august 2026 s-a încheiat proiectul „PNRAS – Școala Gimnazială Sat Mologești”, cod F-PNRAS-1-2022-1323, derulat în baza contractului de finanțare nr. 5488/23.09.2022. Timp de aproape patru ani, proiectul a urmărit un scop simplu de formulat și greu de atins: ca fiecare copil din comunitatea noastră să aibă motive să vină la școală și sprijin ca să rămână aici. Valoarea totală a finanțării a fost de 692.482 lei.
Sprijin pentru învățare. Elevii care aveau nevoie de ajutor suplimentar au participat la ore de activități remediale, susținute constant de cadrele didactice ale școlii. Aceste ore nu au fost „lecții în plus”, ci timp dedicat fiecărui copil, în ritmul lui.
O masă caldă, în fiecare zi de școală. În anul școlar 2025–2026, elevii au primit zilnic o gustare, peste 3.000 de porții în 78 de zile de școală. Pentru unii copii, asta a contat mai mult decât orice argument pedagogic.
Recunoașterea efortului. La finalul anului școlar, elevii au fost premiați pentru rezultate, prezență și implicare, cu premii.
O școală mai bine echipată. Biblioteca s-a îmbogățit cu 543 de volume noi. Sălile de clasă au primit mobilier nou. Școala are acum 75 de căști audio cu microfon și 10 tablete, pentru lecții interactive și învățare digitală.
Dincolo de sala de clasă. Elevii au participat la o excursie tematică în primăvara lui 2026. În august, 50 de elevi au luat parte la activități educaționale,. În paralel, 40 de părinți au participat la sesiuni de educație parentală. Au fost zile în care școala a devenit un loc al întâlnirii dintre familie și profesori.
Profesori care învață. Tot în august, 15 cadre didactice și membri ai personalului didactic auxiliar au participat la un program de formare. Au lucrat împreună în ateliere, seminarii și workshopuri despre prevenirea abandonului școlar și sprijinirea elevilor vulnerabili.
      Proiectul s-a încheiat, dar rezultatele lui rămân în școală: în biblioteca mai bogată, în clasele mai bine dotate, în experiențele copiilor, în colaborarea cu părinții și în atenția acordată fiecărui elev vulnerabil. Toate acestea încununează  efortul nostru comun și ne îndrumă mai departe: să construim o școală în care fiecare copil contează și este sprijinit să-și atingă potențialul.
„PNRR. Finanțat de Uniunea Europeană – UrmătoareaGenerațieUE”
Conținutul acestui material nu reprezintă în mod obligatoriu poziția oficială a Uniunii Europene sau a Guvernului României.
Pagina oficială PNRR: https://mfe.gov.ro/pnrr/

